Uredba Komisije (ES) št. 1799/2001

z dne 12. september 2001

o standardu trženja za agrume

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 911/2001 [2] in zlasti člena 2(2) Uredbe,

ob upoštevanju naslednjega:

(1) Agrumi sodijo med proizvode, naštete v Prilogi I k Uredbi (ES) št 2200/96, za katere je treba sprejeti standarde. Uredba Komisije (EGS) št. 920/89 z dne 10. aprila 1989 o standardih kakovosti za korenje, agrume, namizna jabolka in hruške ter o spremembi Uredbe Komisije št 58 [3], kakor je bila nazadnje spremenjena z Uredbo (ES) št. 1619/2001 [4], se je pogosto spreminjala in ne more več zagotoviti pravne jasnosti.

(2) Zadevne predpise je zato treba prenoviti in Uredbo (EGS) št 920/89 razveljaviti. V ta namen in zaradi ohranitve preglednosti svetovnega trga je treba upoštevati standard za agrume, ki ga je priporočila Delovna skupina za standardizacijo pokvarljivih pridelkov in razvoj kakovosti pri Ekonomski komisiji OZN za Evropo (UN/ECE).

(3) Z uporabo tega standarda bi morali proizvode neprimerne kakovosti odstraniti s trga, proizvodnjo uskladiti z zahtevami potrošnikov in spodbuditi trgovanje na podlagi lojalne konkurence, s čimer bi pripomogli k povečanju dobičkonosnosti.

(4) Standardi se uporabljajo na vseh stopnjah trženja. Prevoz na dolge razdalje, skladiščenje za določen čas in različni procesi, ki so jim proizvodi izpostavljeni, lahko povzročijo določena poslabšanja zaradi biološkega razvoja proizvodov ali njihove relativne pokvarljivosti. Ta poslabšanja je treba upoštevati pri uporabi standarda na stopnjah trženja, ki sledijo odpošiljanju. Ker morajo biti proizvodi iz razreda "ekstra" še zlasti skrbno sortirani in pakirani, se v njihovem primeru lahko upošteva le zmanjšanje svežosti in čvrstosti.

(5) Ukrepi iz te uredbe so v skladu z mnenjem upravljalnega odbora za sveže sadje in zelenjavo,

SPREJELA NASLEDNJO UREDBO:

Člen 1

Standard trženja za naslednje proizvode je določen v Prilogi:

- sladke pomaranče, ki sodijo pod tarifno oznako KN ex080510

- mandarine (vključno s tangerinami in satsumami), klementine, wilking in podobni hibridi agrumov, ki sodijo pod tarifno oznako KN 080520,

- limone, ki sodijo pod tarifno oznako KN 08053010.

Ta standard se uporablja na vseh stopnjah trženja pod pogoji iz Uredbe (ES) št. 2200/96.

Vendar pa lahko proizvod na stopnjah po odpošiljanju, glede na določbe standarda, kaže:

- rahlo pomanjkanje svežosti in čvrstosti,

- manjša poslabšanja zaradi razvoja in pokvarljivosti proizvoda, razen pri proizvodih razreda "ekstra".

Člen 2

Uredba (EGS) št. 920/89 se razveljavi.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Uporablja se od prvega dne tretjega meseca po začetku veljavnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. septembra 2001

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 129, 11.5.2001, str. 3.

[3] UL L 97, 11.4.1989, str. 19.

[4] UL L 215, 9.8.2001, str. 3.

--------------------------------------------------

PRILOGA

STANDARD ZA AGRUME

I. OPREDELITEV

Ta standard se uporablja za naslednje sadeže, uvrščene med "agrume", ki se potrošniku dobavljajo sveže, pri čemer pa so izključeni agrumi za industrijsko predelavo:

- limone sort (kultivarjev), vzgojenih iz vrste Citrus limon (L.) Burm. f.,

- mandarine sort (kultivarjev), vzgojenih iz vrste Citrus reticulata Blanco, vključno z satsumami (Citrus unshiu Marcow.), klementinami (Citrus clementina Hort. ex Tan.), navadnimi mandarinami (Citrus deliciosa Ten.) in tangerinami (Citrus tangerina Hort. ex Tan.), ki so vzgojene iz teh vrst in njihovih hibridov, v nadaljevanju "mandarine",

- pomaranče sort (kultivarjev), vzgojenih iz vrste Citrus sinensis (L.) Osb.

II. DOLOČBE O KAKOVOSTI

Namen tega standarda je opredeliti zahteve glede kakovosti agrumov po pripravi in pakiranju.

A. Minimalne zahteve

Ob upoštevanju posebnih določb za vsak razred in dovoljenih odstopanj morajo biti agrumi v vseh razredih:

- nepoškodovani,

- brez obtolčenin in/ali večjih zaceljenih vreznin,

- zdravi; proizvod, ki je zaradi pojava gnilobe ali poškodb neprimeren za uživanje, je izločen,

- čisti, praktično brez vsake vidne tuje snovi,

- praktično brez škodljivcev,

- praktično brez poškodb, ki jih povzročijo škodljivci,

- brez znakov notranjega venenja,

- brez poškodb, ki bi jih povzročila nizka temperatura ali pozeba,

- brez vsake odvečne zunanje vlage,

- brez tujega vonja in/ali okusa.

Agrumi morajo biti skrbno obrani ter doseči primerno stopnjo razvitosti in zrelosti ob upoštevanju sortne značilnosti, časa obiranja in pridelovalnega področja.

Razvitost in zrelost agrumov morata biti takšni, da

- prenesejo prevoz in rokovanje, in

- v namembni kraj prispejo v zadovoljivem stanju.

Agrumi, ki izpolnjujejo zahtevo glede zrelosti, lahko dozorijo kasneje. Ta postopek je dovoljen samo, če se s tem ne spremenijo druge naravne organoleptične lastnosti. Izvaja se na način, ki ga predpišejo in nadzorujejo upravni organi vsaki državi članici.

B. Zahteve glede zrelosti

Zrelost agrumov se določa z naslednjimi parametri, ki so navedeni za vsako sorto:

1. Minimalna vsebnost soka

2. Obarvanost

Stopnja obarvanosti mora biti takšna, da po normalnem razvoju plodovi agrumi dosežejo sortno značilno obarvanost na točki namembnega kraja.

(i) Limone

- Minimalna vsebnost soka:

—limone Verdelli in Primofiore: | 20 % |

—druge limone: | 25 % |

- Obarvanost: biti mora sortno značilna. Vseeno so dovoljeni plodovi zelene (vendar ne temno zelene) barve, če ustrezajo minimalnim zahtevam glede vsebnosti soka.

(ii) Mandarine

- Minimalna vsebnost soka:

—mandarine, razen klementin: | 33 % |

—Klementine : | 40 % |

- obarvanost: biti mora sortno značilna na najmanj eni tretjini površine plodu.

(iii) Pomaranče

- Minimalna vsebnost soka:

—Thomson Navel in Tarocco: | 30 % |

—Washington Navel: | 33 % |

—druge sorte: | 35 % |

- obarvanost: biti mora sortno značilna. Vendar so dovoljeni plodovi svetlo zelene barve, če ta ne zajema več kot ene petine skupne površine plodu.

C. Razvrstitev

Agrumi se uvrščajo v naslednje tri razrede:

(i) Razred "ekstra"

Agrumi v tem razredu morajo biti odlične kakovosti. Po obliki, zunanjem videzu, razvitosti in obarvanosti morajo biti značilni za sorto in/ali komercialni tip.

Biti morajo brez poškodb, razen neznatnih površinskih poškodb, če te ne vplivajo na splošen izgled plodov, na kakovost, sposobnost ohranjanja kakovosti ter predstavitev v enoti pakiranja.

(ii) Razred 1

Agrumi v tem razredu morajo biti dobre kakovosti. Morajo biti značilni za sorto in/ali komercialni tip.

Dovoljene pa so naslednje neznatne poškodbe, če te ne vplivajo na splošen izgled plodov, na kakovost, sposobnost ohranjanja kakovosti ter predstavitev v enoti pakiranja:

- neznatne pomanjkljivosti v obliki,

- neznatne pomanjkljivosti v obarvanosti,

- neznatne pomanjkljivosti na kožici, do katerih je prišlo med izoblikovanjem plodu, kot so srebrna krastavost, rjavost itd.

- neznatne zarasle mehanske poškodbe, kot so poškodbe zaradi toče, trenja, pretovarjanja itd.

(iii) Razred II

V ta razred se uvrstijo plodovi agrumov, ki ne izpolnjujejo zahtev za uvrstitev v višje razrede, ampak le zgoraj navedene minimalne zahteve:

Naslednje pomanjkljivosti so dovoljene, če plodovi agrumov ohranijo svoje osnovne značilnosti kar zadeva kakovost, ohranjanje kakovosti in videz vsebine pakiranja:

- pomanjkljivosti v obliki,

- pomanjkljivosti v obarvanosti,

- hrapava kožica,

- pomanjkljivosti na kožici, do katerih je prišlo med izoblikovanjem plodu, kot so srebrna krastavost, rjavost itd.

- zarasle mehanske poškodbe, kot so poškodbe zaradi toče, trenja, pretovarjanja itd.

- zaceljene površinske poškodbe,

- rahla in delna ločitev perikarpa pri pomarančah (kar je dovoljeno za mandarine).

III. DOLOČBE O VELIKOSTI

Velikost se določi po največjem premeru ekvatorialnega dela plodu.

A. Minimalna velikost

Plodovi, manjši od naslednjih minimalnih velikosti, so izločeni:

limone: | 45 mm |

mandarine, razen klementin: | 45 mm |

klementine: | 35 mm |

pomaranče: | 53 mm |

B. Velikostna lestvica

Velikostna lestvica je naslednja:

pomaranče | limone | mandarine |

velikost | Premer (mm) | velikost | Premer (mm) | velikost | Premer (mm) |

0 | 92-110 | 0 | 79-90 | 1-XXX | 78 in več |

1 | 87-100 | 1 | 72-83 | 1-XX | 67-78 |

2 | 84-96 | 2 | 68-78 | 1-X | 63-74 |

3 | 81-92 | 3 | 63-72 | 2 | 58-69 |

4 | 77-88 | 4 | 58-67 | 3 | 54-64 |

5 | 73-84 | 5 | 53-62 | 4 | 50-60 |

6 | 70-80 | 6 | 48-57 | 5 | 46-56 |

7 | 67-76 | 7 | 45-52 | 6 | 43-52 |

8 | 64-73 | | | 7 | 41-48 |

9 | 62-70 | | | 8 | 39-46 |

10 | 60-68 | | | 9 | 37-44 |

11 | 58-66 | | | 10 | 35-42 |

12 | 56-63 | | | | |

13 | 53-60 | | | | |

| velikosti | največja razlika med plodovi v isti enoti pakiranja (mm) |

limone | 0-7 | 7 |

mandarine | 1-4 | 9 |

5-6 | 8 |

7-10 | 7 |

pomaranče | 0-2 | 11 |

3-6 | 9 |

7-13 | 7 |

(ii) Za plodove, ki niso razvrščeni v pravilne sloje v enotah pakiranja ter za plodove v posamičnem pakiranju za neposredno prodajo potrošnikom, ki jo sestavlja več plodov, razlika med najmanjšim in največjim plodom v istem pakiranju ne sme presegati meje primerne velikostne stopnje na velikostni lestvici.

(iii) Za plodove v zaprtih ali odprtih zabojih in v posamičnem pakiranju za neposredno prodajo potrošnikom, ki je pakirana po teži, največja razlika v velikosti med najmanjšim in največjim plodom v isti skupini ali enoti pakiranja ne sme presegati razpona treh zaporednih velikosti na velikostni lestvici.

IV. DOLOČBE O DOVOLJENIH ODSTOPANJIH

V vsaki enoti pakiranja so za proizvode, ki ne izpolnjujejo zahtev označenega razreda, dovoljena odstopanja glede kakovosti.

A. Odstopanja od kakovosti

(i) Razred "ekstra"

5 % po številu ali masi agrumov, ki ne izpolnjujejo zahtev svojega razreda, vendar izpolnjujejo zahteve razreda I ali so izjemoma v mejah odstopanj tega razreda.

(ii) Razred I

10 % po številu ali masi agrumov, ki ne izpolnjujejo zahtev svojega razreda, vendar izpolnjujejo zahteve razreda II ali so izjemoma v mejah odstopanj tega razreda.

(iii) Razred II

10 % po številu ali masi agrumov, ki ne izpolnjujejo niti zahtev svojega razreda niti minimalnih zahtev, z izjemo proizvodov, ki jih je prizadela gniloba ali drugo poslabšanje, zaradi česar niso primerni za uživanje. V okviru tega odstopanja je lahko največ 5 % agrumov z manjšimi nezaraslimi in suhimi vrezninami ali mehkih in uvelih plodov.

B. Odstopanja od velikosti

Za vse razrede in vrste pakiranja: dovoljeno je 10 % po številu ali masi agrumov, ki ustrezajo velikosti tik pod in/ali nad tisto (ali tistimi, v primeru kombinacije treh velikosti), ki je navedena na enotah pakiranja.

V vsakem primeru odstopanje 10 % velja samo za plodove, ki niso manjši od naslednjih najmanjših velikosti:

limone: | 43 mm |

mandarine, razen klementin: | 43 mm |

klementine: | 34 mm |

pomaranče: | 50 mm |

V. DOLOČBE O PREDSTAVITVI

A. Izenačenost

Vsebina vsake enote pakiranja mora biti izenačena in mora vključevati samo agrume enakega porekla, sorte ali komercialnega tipa, kakovosti in velikosti ter po možnosti enake stopnje zrelosti in razvitosti.

Poleg tega se za razred "ekstra" zahteva izenačenost v obarvanosti.

Vidni del vsebine enote pakiranja mora biti reprezentativen za celotno vsebino.

B. Pakiranje

Plodovi agrumov morajo biti pakirani tako, da so primerno zavarovani.

Notranji material pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba takšnih materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila.

Če so agrumi zaviti v papir, je treba uporabiti tanek, suh, nov papir brez vonja [2].

Uporaba kakršne koli snovi, ki bi lahko spremenila naravne značilnosti plodov agrumov, predvsem njihov okus ali vonj [3], je prepovedana.

V pakiranju ne sme biti nobenih tujih snovi razen kratke, neolesenele vejice z nekaj zelenimi listi.

C. Predstavitev

Plodovi agrumov so lahko predstavljeni:

(a) v pravilnih slojih v enoti pakiranja;

(b) ne v pravilnih slojih v enotah pakiranja ali v zaprte ali odprte zaboje. Tako pakiranje je dovoljeno samo za razreda I in II;

(c) v posamičnem pakiranju za neposredno prodajo potrošnikom, težki manj kot 5 kg

- pakirani po številu plodov ali

- pakirani po neto masi enote pakiranja.

VI. DOLOČBE O OZNAČEVANJU

Na vsaki enoti pakiranja morajo biti navedeni naslednji podatki, ki so zapisani na eni strani, čitljivi in neizbrisno označeni ter vidni od zunaj.

A. Identifikacija

Pakira in/ali razpošilja: Ime in naslov ali uradno izdano ali priznano kodno oznako tistega, ki pakira in/ali tistega, ki razpošilja. Če je uporabljena kodna oznaka, mora biti poleg kodne oznake navedeno "pakira in/ali razpošilja" (ali ustrezna okrajšava).

B. Vrsta proizvoda

- Naziv vrste, če proizvodi niso vidni od zunaj, razen za mandarine, za katere je naziv vrste ali sorte (kjer je primerno) obvezen,

- naziv sorte, za pomaranče,

- naziv tipa:

- za limone: oznaka "Verdelli" in "Primofiore", kjer je primerno,

- za klementine: navedba "klementine, brez pečk", "klementine" (1 do 10 pečk), "klementine s pečkami" (več kot 10 pečk), kjer je primerno.

C. Poreklo proizvoda

- Država porekla in, neobvezno, območje pridelave oziroma nacionalno, regionalno ali lokalno ime kraja.

D. Prodajne označbe

- razred,

- velikost za plodove, pakirane v skladu z velikostno lestvico ali zgornjo in spodnjo mejno velikostjo v primeru treh zaporednih velikosti na velikostni lestvici,

- velikost in število plodov v primeru plodov, razporejenih v vložke v enoti pakiranja,

- kadar je primerno, navedba konzervirnih sredstev ali drugih uporabljenih kemičnih snovi, kadar je taka uporaba v skladu s predpisi Skupnosti.

E. Uradni kontrolni znak (neobvezno)

[2] Uporaba konzervansov ali kakršnih koli drugih kemičnih snovi, ki na lupini plodov puščajo tuj vonj, je dovoljena, kadar je to v skladu s predpisi države uvoznice.

[3] Uporaba konzervansov ali kakršnih koli drugih kemičnih snovi, ki na lupini plodov puščajo tuj vonj, je dovoljena, kadar je to v skladu s predpisi države uvoznice.

--------------------------------------------------